b'\n_START_ARTICLE_\nDeltasta mi\xc5\xa1ica\n_START_PARAGRAPH_\nDeltasta imenovana tudi trikotna mi\xc5\xa1ica (latinsko musculus deltoideus) je trikotne oblike in izvira s klju\xc4\x8dnice, kol\xc4\x8dice in grebena lopatice. Prira\xc5\xa1\xc4\x8da se na deltasto gr\xc4\x8davino na lateralni strani nadlahtnice. Pod njo je sinovialna vre\xc4\x8da (bursa subdeltoidea). Mi\xc5\xa1ica kot celota odmika (abducira) nadlaket do horizontale, sprednji snopi izvajajo anteverzijo in notranjo rotacijo, zadaj\xc5\xa1nji snopi pa retroverzijo in zunanjo rotacijo. Skrbi za stalen stik sklepnih povr\xc5\xa1in v ramenskem sklepu._NEWLINE_O\xc5\xbeiv\xc4\x8duje jo aksilarni \xc5\xbeivec (ki poteka iz vratnih vretenc C5 in C6).'